system
Răspunde în limba română, în stilul Wikipedia, cat mai corect gramatical.
user
Spune-mi informații despre 18 august.
assistant
18 august este a 230-a zi a calendarului gregorian și a 231-a zi în anii bisecți. Mai sunt 135 de zile până la sfârșitul anului.

Evenimente 

 1201: Este fondat orașul Riga.
 1572: La Paris are loc căsătoria dintre viitorul rege Henric al IV al Franței și Margareta de Valois, fiica lui Henric al II-lea; se așteaptă o reconciliere dintre protestanți și catolici.
 1812: Bătălia de la Smolensk. Cu mari pierderi, francezii au învins armata rusă a lui Kutuzov.
 1844: Constituirea „Roatei de Pompieri” printr-un ofis semnat de principele Gheorghe Bibescu, la propunerea Departamentului Treburilor din Lăuntru. Serviciul nou-înfiintat avea o structură militară și era împărțit în șase grupe, cu un efectiv de 7 ofițeri, 23 subofițeri și 256 soldați. Ca dotare tehnică, noua unitate militară din Garnizoana Bucureștilor dispunea de 14 pompe de incendiu, un car de instrumente, 30 sacale, 48 cai, 40 căngi și 50 lopeți de lemn. 
 1868: Astronomul francez Pierre Jules César Janssen descoperă heliul analizând cromosfera Soarelui în timpul unei eclipse solare totale în Guntur, India.
 1877: A apărut "Albina Carpaților".
 1916: Bulgaria a atacat Dobrogea românească. Declarația de război a fost făcută abia a doua zi.
 1920: A fost ratificat al 19-lea amendament al Constituției SUA care garantează dreptul la vot al femeilor.
 1932: Fizicianul elvețian Auguste Piccard și fizicianul belgian Max Cosyns urcă până la recordul mondial de înălțime de 16.940 de metri într-un balon stratosferic.
 1934: Al Capone este transferat la închisoarea federală din Alcatraz, pentru a preveni contactul cu lumea exterioară.
 1939: În Germania, moașele și medicii obstetricieni sunt încurajați să raporteze nou-născuții cu handicap. Începe Programul de eutanasiere nazist.
 1940: Cea mai grea zi (; ) din Bătălia Angliei; ambele părți au cele mai mari pierderi.
 1941: Ca urmare a protestelor din Germania, Adolf Hitler ordonă încetarea uciderii sistematice a bolnavilor mintal și a handicapaților.
 1949: România: S-a adoptat Hotărârea Consiliului de Miniștri nr. 903 privind declararea zilei de 23 august ca sărbătoare națională. Hotărârea va fi abrogată în 1990, când se va proclama ziua de 1 decembrie drept sărbătoare națională.
 1959: Este lansată Mini, mașina compactă de oraș cu două uși care a fost produsă de British Motor Corporation din 1959 până în 2000.
 1969: S-a încheiat festivalul de la Woodstock, un festival de muzică de patru zile la care au participat artiști de referință în muzica rock a anilor 1960.
 1988: Într-un discurs de campanie, candidatul american la președinție, George H. W. Bush, face celebra promisiune, "Read my lips: no new taxes".
 2008: Tenismenul spaniol Rafael Nadal a devenit Numărul 1 ATP după ce a câștigat turneul de tenis de la Jocurile Olimpice Beijing 2008. În finala turneului olimpic Nadal l-a învins pe chilianul Fernando Gonzalez cu scorul de 6-2, 7-6(4), 6-1
 2008: Președintele Pakistanului, Pervez Musharraf, demisionează din cauza amenințării de punere sub acuzare.
 2015: Reprezentanții Apelor Române afirmă că Dunărea are cel mai mic debit din ultimii 32 de ani. Debitul Dunării este de doar 2.300 m3/s la intrarea în țară, față de 4.300 m3/s, cât este media lunii august.

Nașteri 
 1606: Maria Anna a Spaniei, prima soție a lui Ferdinand al III-lea, Împărat Roman (d. 1646)
 1611: Marie Louise Gonzaga, regină consort a Poloniei (d. 1650)
 1685: Brook Taylor, matematician englez (d. 1731)
 1692: Louis Henri, Duce de Bourbon, om de stat francez (d. 1740)
 1698: Samuel Klingenstierna, matematician și inventator suedez (d. 1765) 
 1750: Antonio Salieri, compozitor italian (d. 1825)
 1774: Meriwether Lewis, explorator american (d. 1809)

 1792: John Russell, politician britanic, prim-ministru al Regatului Unit (d. 1878)
 1810: Pierre-Nicolas Brisset, pictor francez (d. 1890)
 1819: Marea Ducesă Maria Nicolaevna a Rusiei, ducesă de Leuchtenberg (d. 1876)
 1830: Franz Joseph I, împărat al Austriei și rege al Ungariei (d. 1916)
 1832: Eugène Rouché, matematician francez (d. 1910)
 1857: Eusebie Mandicevschi, compozitor, dirijor de cor și muzicolog român (d. 1929)
 1860: Dimitrie Popovici-Bayreuth, bariton român (d. 1927)
 1883: Mihai Ciucă, medic bacteriolog și parazitolog (d. 1969)
 1896: Alan Mowbray, actor britanic (d. 1969)
 1909: Marcel Carne, regizor francez, reprezentant al realismului poetic (d. 1996)
 1916: Neagu Djuvara, Istoric român (d.2018)
 1920: Shelley Winters, actriță americană (d. 2006)
 1922: Alain Robbe-Grillet, scriitor francez și producător de film (d. 2008)
 1929: Joan Taylor, actriță americană (d. 2012)
 1930: Frank McCourt, scriitor american, laureat al premiului Pulitzer (d. 2009)
 1932: Luc Montagnier,  medic francez, laureat al Premiului Nobel pentru Fiziologie sau Medicină (2008) (d. 2022)
 1933: Roman Polanski, regizor francez de origine poloneză
 1933: Just Fontaine, fotbalist francez (d. 2023)
 1935: Ion Gheorghe, poet român (d. 2021)
 1936: Robert Redford, actor și regizor american
 1937: Sorin Alexandrescu, critic, istoric și teoretician literar român
 1941: Ilie Motrescu,  poet, prozator, publicist român (d. 1969)

 1943: Gianni Rivera, fotbalist italian 
 1952: Patrick Swayze, actor american (d. 2009)
 1958: Madeleine Stowe, actriță americană
 1960: Adrian Niculescu, istoric român
 1962: Felipe Calderón, politician mexican, președintele Mexicului în perioada 2006-2012
 1966: Ovidiu Ganț, politician român
 1966: Ovidiu Ioncu, cântăreț român de muzică rock, liderul formației Kempes
 1967: Eugenia Țarălungă, poetă și eseistă română
 1969: Edward Norton, actor american
 1978: Ștefan Gherghel, înotător român
 1980: Esteban Cambiasso, actor argentinian
 1984: Robert Huth, fotbalist german

Decese 
 440: Papa Sixt al III-lea
 1095: Olaf I al Danemarcei (n. 1050)
 1227: Ginghis Han, lider mongol
 1276: Papa Adrian al V-lea
 1503: Papa Alexandru al VI-lea (n. 1431)
 1559: Papa Paul al IV-lea (n. 1476)
 1642: Guido Reni, pictor italian (n. 1575)
 1657: Varlaam, prelat, mitropolit al Moldovei (n. 1585)

 1765: Francisc I, Împărat al Sfântului Imperiu Roman (n. 1708)
 1809: Matthew Boulton, om de știință și industriaș englez (n. 1728)
 1835: Friedrich Strohmeyer, chimist german, a descoperit cadmiul (n. 1776)
 1850: Honoré de Balzac, scriitor francez (n. 1799)
 1858: Barbu Lăutarul (Vasile Barbu), cântăreț, cobzar și violonist (n. 1775)
 1874: Sir William Fairbairn, inventator scoțian (n. 1789)
 1891: Luis Paulsen, șahist german (n. 1833)
 1944: Alexandru Șerbănescu, as al aviației de vânătoare române (n. 1912)
 1994: Linus Pauling, chimist american, laureat al Premiului Nobel (n. 1901)
 1998: Iosif Sava, muzicolog, realizator de emisiuni radio și de televiziune (n. 1933)
 2009: Kim Dae-jung, fost președinte al Coreei de Sud (n. 1924)
 2018: Kofi Annan, politician ghanez, secretar general al ONU, laureat Nobel (n. 1938)

Sărbători 

 Ziua Nationala a Stiintei, in Thailanda
 în calendarul romano-catolic: Elena, Agapitus și Claudia

Note

 
! 18
! 08 18